રથયાત્રામાં જેમનો બંદોબસ્ત હતો તેવા પોલીસ અધિકારીઓ, કર્મીએોને સોમવારે બપોરથી તેમના વિસ્તારના પોલીસ સ્ટેશનમાંથી મુક્ત કરાયા છે. સોમવારે રાત સુધીમાં તમામને પોલીસ સ્ટેશનમાં હાજર કરી તેમના ફરજના પોઈન્ટની ફાળવણી કરી દેવાઈ છે. PSI અને તેમની ઉપરની કક્ષાના અધિકારીઓ માટે પોલીસ હેડકવાર્ટર ખાતે મિટીંગ યોજાશે. શનિવારે રથયાત્રા પહેલાં બે દિવસ રથયાત્રાનું ‘ફૂલ પોલીસ રિહર્સલ’ યોજાશે. રથયાત્રા માટે પોલીસ બંદોબસ્તની ફાળવણી કરી દેવામાં આવતાં પોલીસ સ્ટેશનોમાં નામ પૂરતાં માણસો જ હાજર હોય છે. જે કર્મચારીઓને પોલીસ સ્ટેશનમાં જ નોકરી કરવાની થાય છે તેમના ઉપર પણ ઓછામાં ઓછું અઠવાડિયા સુધી કામનું ભારણ વધી જાય છે. પોલીસ સ્ટેશનમાં બે શિફ્ટની નોકરી લેવાની શરૂઆત થઈ ગઈ છે. મતલબ કે, પોલીસકર્મીઓએ દરરોજ ૧૨-૧૨ કલાક નોકરી કરવી પડે છે. આગામી અઠવાડિયાના અંત સુધી પોલીસ સ્ટેશનોમાં ૧૨-૧૨ કલાકની નોકરી લેવામાં આવશે.